Unreal Unearth
Unreal Unearth – trečiasis airių muzikanto Hozier studijinis albumas, išleistas 2023 m. rugpjūčio 18 d. Albumui pristatyti išleisti penki singlai: „Eat Your Young“, „All Things End“, „Francesca“, „Unknown / Nth“ ir „De Selby (Part 2)“. Albumas susilaukė daugiausia teigiamų kritikų įvertinimų ir buvo komerciškai sėkmingas, debiutuojant pirmojoje Jungtinės Karalystės albumų reitingo vietoje ir tampant pirmuoju atlikėjo įrašu, pasiekusiu šią viršūnę. Albumas taip pat pasiekė aukštas vietas daugelio šalių reitinguose, tarp jų – ir trečioji vieta JAV bei 49–oji Lietuvoje.